b'\n_START_ARTICLE_\nP\xc3\xa4\xc3\xa4johtaja\n_START_PARAGRAPH_\nP\xc3\xa4\xc3\xa4johtaja on er\xc3\xa4iden yritysten ja laitosten johtajasta k\xc3\xa4ytetty nimitys._NEWLINE_P\xc3\xa4\xc3\xa4johtaja-nimityst\xc3\xa4 on k\xc3\xa4ytetty suuryritysten toimitusjohtajasta. Perinteisesti nimityst\xc3\xa4 p\xc3\xa4\xc3\xa4johtaja on k\xc3\xa4ytetty joissakin suurissa yhti\xc3\xb6iss\xc3\xa4 henkil\xc3\xb6st\xc3\xa4, joka hoitaa sek\xc3\xa4 hallituksen puheenjohtajan ett\xc3\xa4 toimitusjohtajan teht\xc3\xa4vi\xc3\xa4, tai henkil\xc3\xb6st\xc3\xa4, jonka alaisena toimii yksi tai useampi varsinainen toimitusjohtaja._NEWLINE_Er\xc3\xa4iss\xc3\xa4 laitoksissa on p\xc3\xa4\xc3\xa4johtaja. T\xc3\xa4llaisia laitoksia ovat mm. Tulli, Mets\xc3\xa4hallitus ja Kansallisooppera, aiemmin my\xc3\xb6s Yle._NEWLINE_Johtokunnan puheenjohtajasta k\xc3\xa4ytet\xc3\xa4\xc3\xa4n toisinaan nimityst\xc3\xa4 p\xc3\xa4\xc3\xa4johtaja. N\xc3\xa4in on esimerkiksi Suomen Pankissa.'